title: "Skepsnumer"
text: "Di Skepsnumer es dat Teeken fan en Skep, wat aur di hiili Tir, wat dit \u00f6nerwai es, ek foranert uur, uk wan dit Skep forkoopet uur of b\u00fctl\u00f6ning f\u00f6rter faart (\u00dctflagt uur).\n\nIMO-Numer\nDi IMO (engl.: International Maritime Organization, IMO; franz.: Organisation maritime internationale, s\u00f6lr.: Internatsjonaali Seefaarts-Organisatsjoon) es en Organisatsjoon fan di Foriinigti Natsjoonen (UN). J\u00fc heer 170 Mef\u00f6ligerstaaten, en trii uur diart\u00f6 reeknet (associated).\nDi Imo heer dit Moto: \"Seeker en efitsienti Faart \u00fcp riin See-Weetern\", en diarom aarbert j\u00fc t\u00f6\u00f6gen Skeps-Bidraiern en Skepsfaarers, wat Skit iin \u00f6n't Weeter smit. J\u00fc paset uk \u00fcp, dat di Seefaarers gur Aarbersplaatsen haa of fo. En Diil fan di Aarber es di IMO-Numer.\n\nMe des Numer es en Skep aural \u00fcp W\u0101rel t\u00f6 finj, uk wan et al lung en \u00fc\u0111er Flagi of Noom heer. J\u00fc es sawat \u00fcs di VIN (Vehicle Identification Number, K\u00f6\u00f6rgistelnumer) bi't Auto.\nDi IMO-Numer mut iin \u00f6n Rump en Maskiinenr\u00fcm sa skrewen uur, dat di s\u00f6ner Giwalt ek wechgair (Numer \u00fcs H\u00f6\u00f6ler wechbreni, iin \u00f6n't Iirsen breni (Lasergrawuur) of \u0101psweisi). Di Numer es en Taal me 7 Stairen, wat ek we\u0111er \u00fctd\u00f6nen uur, wan dit Skep me di Numer wech es.\nSent 2002 mut di Numer uk achtern of \u00f6n di Sir fan't Skep t\u00f6 lees wiis. Diar leengt et man, wan di diar hen maalet es.\n\nSkeepen me ain Keeningen sa \u00fcs Krichskeepen, Feskeriispeepen en F\u00fc\u00fcrskeepen br\u00fck niin IMO-Numer\n\nLloyd\u2019s Register\nDi Klasifikatsjoons-Selskep Lloyd's heer jerer en Numer fuar ark Skep \u00fctd\u00f6nen. Fuar des fo di Skeepen n\u00fc IMO-Numern. Lloyd's heer jest di IMO-Teeken \u00fctd\u00f6nen, n\u00fc maaket dit man IHS Fairplay.\n\nForskel-Sign\u0101l, R\u00f6\u00f6pteeken\n\nDit Forskel-Sign\u0101l uur me di Registriaring \u00f6n't Skepsregister fuar dit Skep t\u00f6diilt.\nDes es da metjens uk dit R\u00f6\u00f6pteeken (engl. call sign) fuar di Seefunk, en dit es fan Bokstaawen en Taalen t\u00f6hopset.\nDes es beeter (gauer en ginauer) t\u00f6 forstuun \u00fcs Skepsnoomen.\n\nFeskerii-Keenteeken\nDi Feskern br\u00fck niin IMO-Numer \u00f6n jaar Kutern skriif, aurdat ja ain Keenteeken fo.\nDit diari Feskerii-Keenteeken es fuar Fangskeepen fuarskrewen. \n\nJir es en Listi fan di Feskerii-Keenteeken \u00f6n D\u00fctskl\u00f6n'\n\nLuki uk jir\n IMO-Numer, Skepsnoom of biiring iind\u00f6 en sjuk. -Fuul Formaak!\n Ee\u0111er Registiaring giar dit jir uk (IHS-Fairplay)\n Wan em IMO-Numern sjukt, ken em jens jir luki (Iinfach \u00fcp en Skepspositjoon kliki)\n R\u00f6\u00f6pteeken fan ali L\u00f6nen.\n Skeps-Keenteekningen (Hol\u00f6nsk)\n Jir ken em me dit R\u00f6\u00f6pteeken, di Noom of di IMO Skeepen finj en salev editiari!\n\nFutnooten\n\nSeefaart\nSkeps-Keening"